
	I gyflwyno gwybodaeth iawn a chywir a'i gefnogi'n gyson gyda thystiolaeth addas o ddarllen.




Aseiniad ysgrifenedig sy’n gwerthuso’n feirniadol sut y gellir defnyddio Asesu ar gyfer Dysgu mewn cyfres o gyfleoedd dysgu i hybu cynnydd ar draws y meysydd dysgu a phrofiad a ddewiswyd.

Cyflwyniad 

Mae’r aseiniad yn canolbwyntio ar sut mae dulliau asesu ar gyfer dysgu amrywiol yn dangos cynnydd, dilyniant a pharhad disgyblion wrth ddysgu ar draws meysydd dysgu a phrofiad y Cwricwlwm i Gymru 2022. Yn yr aseiniad, edrychwyd yn fanwl ar dair gwers a gynlluniwyd i ddisgyblion blwyddyn 5, rhwng 9 a 10 blwydd oed. Mae’r gwersi a gynlluniwyd yn gofyn i’r disgyblion ddatblygu eu sgiliau a’i dealltwriaeth yn ôl y thema ‘Tuduriaid’, gan edrych ar sut mae’r disgyblion yn cwblhau’r meini prawf llwyddiant gan ddefnyddio dulliau asesu amrywiol yn y dosbarth  i atgyfnerthu eu dealltwriaeth a gwybodaeth i'r athro am yr hyn a dysgwyd. Defnyddir 12 o egwyddorion Donaldson (2015) tra cynllunio’r gwersi i sicrhau addysgu effeithiol yn y dosbarth. Mae’r egwyddorion yn ganllaw i athrawon er mwyn galluogi disgyblion i wneud cynnydd ar draws Meysydd Dysgu a Phrofiad o fewn y Cwricwlwm. Yn ogystal ar egwyddorion, mae’n bwysig fod ysgolion yn canolbwyntio ar y 4 diben o fewn y Cwricwlwm (Llywodraeth Cymru, 2020) i sicrhau ei bod yn cefnogi ac yn datblygu’r dysgwyr wrth iddynt wneud cynnydd a thyfu. Mae’r 4 diben yn sicrhau fod disgyblion yn cael cyfleodd yn yr ysgol i ddatblygu creadigrwydd, gafael yn y gallu i ddysgu ar hyd eu bywydau, ac i fod y fersiwn gorau o’u hunain yn gorfforol ac yn academaidd. Wrth edrych ar ganllawiau’r dibenion, rydym yn gweld fod y Meysydd Dysgu a Phrofiad o fewn y Cwricwlwm yn chwarae rhan allweddol i sicrhau fod unigolion yn cael cyfle cyfartal i dyfu a datblygu, ac i fod yn unigolion llwyddiannus a gwybodus.
Yn y wers agoriadol (atodiad 1), y Maes Dysgu a Phrofiad mwyaf angenrheidiol ac addas i ddewis oedd y Dyniaethau o ganlyniad i thema’r Tuduriaid, felly bydd y Dyniaethau yn cyflwyno beth a phwy oedd y Tuduruiaid i’r disgyblion. (Llywodraeth Cymru, 2020) Yn ôl y Cwricwlwm, mae’r Dyniaethau yn dilyn canllawiau’r 4 diben wrth uno hanes, daearyddiaeth ac addysg grefyddol mewn un maes, yn ogystal ag ystyried gwerthoedd cymdeithasol a busnes. Gan fod “crefydd, gwerthoedd a moeseg” yn elfennau hanfodol o’r Cwricwlwm, mae’n bwysig eu cynnwys wrth baratoi gwersi fel bod y disgyblion yn dysgu gwybodaeth bwrpasol ac angenrheidiol wrth gyflwyno’r thema iddynt. Bydd yr ail wers (atodiad 2) yn datblygu dealltwriaeth y disgyblion ym mhellach, ac yn gofyn iddynt fod yn greadigol a datblygu sgiliau Iaith, Llythrennedd a Chyfathrebu wrth ysgrifennu darn disgrifiadol. Mae’r iaith Gymraeg ar Saesneg hefyd yn un o’r elfennau hanfodol o fewn y Maes Dysgu ar draws y Cwricwlwm, yn sicrhau fod unigolion yn ddwyieithog ac yn hyderus i ddatblygu hyder wrth siarad gwahanol ieithoedd mewn byd amlieithog. Yn ôl y Cwricwlwm (Llywodraeth Cymru, 2020), un dull i ysbrydoli’r disgyblion yn y Maes Dysgu a Phrofiad yw cynnig profiadau allanol i’r dosbarth, wrth siarad ag arbenigwyr a mynd ar dripiau. Mae’n cynnig cyfleoedd amrywiol i ddysgwyr fod yn uchelgeisiol, ac i ddefnyddio talentau unigol, i fod yn greadigol, ac i ddatblygu hyder wrth berfformio a datblygu sgiliau artistaidd.. O ganlyniad, mewn cyfnod yng nghanol yr ail ar drydedd wers, bydd y disgyblion wedi cael cyfle i fynd ar drip ysgol i ymweld â lleoliad hanesyddol i ymwneud ar Tuduriaid er mwyn cael ymdeimlad o beth oedd fel i fyw yn yr oes, ac i ofyn unrhyw gwestiynau sydd ganddynt. Bydd yr ymweliad wedi ysbrydoli’r disgyblion mewn paratoad ar gyfer y drydedd wers (atodiad 3) a’i phwrpas bydd canolbwyntio ar y Maes Dysgu Celfyddydau Mynegiannol, eto yn datblygu creadigrwydd disgyblion, yn ogystal ag adeiladu hyder a dealltwriaeth y disgyblion wrth iddynt chwarae rôl a chydweithio efo'i gilydd. 
(Llywodraeth Cymru, 2020) Mae’r 4 diben o fewn y Cwricwlwm i Gymru gyda 6 egwyddor asesu i ddysgu, sy’n ganllaw i ysgolion wrth iddynt gynllunio eu Cwricwlwm unigol nhw. Mae asesu yn sylfaenol ac yn graidd i ddysgu effeithiol, yn ogystal â dyluniad i'r Cwricwlwm. Mae asesu ar gyfer dysgu yn sicrhau fod unigolion yn cael eu herio yn academaidd, a’i chefnogi gan athrawon. Nodwyd yn y Cwricwlwm i Gymru fod asesu i ddysgu gyda thair prif swydd wrth i ddysgwyr gynyddu, sef “pennu cynnydd dysgwyr unigol dros amser, llunio darlun ohono, a myfyrio arno” (Llywodraeth Cymru, 2020). Nodwyd yn y Cwricwlwm mae swydd asesu i bennu cynnydd yw canolbwyntio ar gryfderau unigolion, beth gyflawnwyd, ar feysydd i ddatblygu arno ym mhellach. Amlinellwyd fod angen i ysgolion gynllunio Cwricwlwm sy’n cadarnhau’r 4 diben wrth iddynt gynllunio, cofleidio a gweithredu i alluogi cynnydd yn waith a dealltwriaeth y disgyblion. Amlinellwyd yn y Cwricwlwm mae cyfrifoldeb ysgolion unigol yw cefnogi cynnydd y disgyblion gan ddefnyddio dulliau asesu addas sy’n pennu cynnydd a llwyddiant o fewn yr ysgol.
Pwysigrwydd Asesu Ar Gyfer Dysgu Teg 
Yn y 3 cynllun gwers, defnyddiwyd 3 elfen o asesu ar gyfer dysgu gan gynnwys ansawdd cwestiynu a thrafod, defnydd adborth a hunan asesiad cyfoedion a hunanasesu. Yn ôl adroddiad Estyn (2014), yr argymhelliad mwyaf cyffredin i ysgolion Cymru oedd yr angen i wella’i strategaethau asesu ar gyfer dysgu, gyda bron 40 a chant o ysgolion Cymru gyda’r maes sylweddol i weithio arno. Golygir hyn fod asesu ar gyfer dysgu yn amlwg yn strategaeth dysgu effeithiol i ddisgyblion adlewyrchu ar ei datblygiad a chynnydd wrth ddatblygu eu dealltwriaeth. Sonnir yn adolygiad Flórez a Sammons (2013), bod asesu ar gyfer dysgu yn chwarae rhan bwysig wrth gynllunio gwersi effeithiol, ac mae’n ganolog i ymarfer yn y dosbarth, yn hanfodol i feini prawf llwyddiant, ac yn sgil allweddol i ddisgyblion defnyddio. Sonnir mai’r dulliau mwyaf effeithiol o asesu ar gyfer dysgu yw cwestiynu, adborth, hunan asesiad, asesu cyfoedion a phrofion.  Ar gyfer y tasgau a chynllunwyr yn y cynlluniau gwers, defnyddwyr dulliau effeithiol o asesu ar gyfer dysgu yn cynnwys cwestiynu, hunan asesu ac asesu cyfoedion, a dull asesu grid ‘GED’. Yn ôl OECD (2015), mae asesu yn hanfodol i ddysgwyr gallu mesur ei datblygiad unigol, ac i gynllunio'r camau nesaf i wella’i dysgu. Mae’n amlwg o ymchwil ei bod yn hanfodol i ddisgyblion asesu eu gwaith gan ddefnyddio dulliau amrywiol effeithiol i sicrhau dilyniant, parhad a chynnydd. I sicrhau fod disgyblion yn cael cyfle i asesu ei gwaith yn deg, mae angen i’r athro cynnwys amser i’r dysgwyr wneud hyn wrth gynllunio’i gwersi, a dewis strategaeth asesu addas i feini prawf llwyddiant neu nod y wers. Ar y llaw arall, dywed Jones (2005) fod gwahaniaeth rhwng asesu’r dysgu i gymharu ag asesu ar gyfer dysgu gan fod asesu dysgu yn tynnu oddi arfer effeithiol yn y dosbarth, yn atal penderfyniadau asesu yn ôl y dysgwyr ar eu perfformiad gyda’r bwriad i wella’i gwaith. Mae hyn yn pwysleisio pwysigrwydd asesu effeithiol yn y dosbarth, yn sicrhau fod dysgwyr yn cael mewnbwn a llais yn eu haddysg. 
Wrth gynllunio gwersi, mae’r meini prawf llwyddiant yn bwysig ystyried er mwyn gweld beth yw bwriad a chanlyniad y darn o waith gorffenedig. Yn y 3 cynllun gwers, mae’r meini prawf llwyddiant yn symud y disgyblion ymlaen i'r cam nesaf o waith, gan gofio asesu’r gwaith cyn iddynt baratoi i ddatblygu a symud ymlaen. Dywed Jones (2005) fod rhannu’r meini prawf gyda’r disgyblion yn hanfodol i hyrwyddo’r cyfle i ddysgu cymryd lle yn effeithiol fel bod disgyblion yn ymwybodol o beth mae angen iddynt gyflawni erbyn diwedd y wers. Mae’n bwysig fod y meini prawf yn glir o flaen llaw, gan osgoi addasu’r nod er mwyn i ddisgyblion gyflwyno’r dasg yn gyflawn, a’i asesu’n briodol gan ddefnyddio’r dull asesu addas. Er enghraifft, yn y cynllun wers gyntaf, defnyddwyr grid ‘GED’ fel dull asesu addas oherwydd mae’n asesu ble mae’r disgyblion arni cyn dechrau dysgu, beth maent am ddysgu, a beth maent wedi dysgu erbyn y wers olaf, yn sicrhau fod gwybodaeth y disgyblion yn cynyddu yn y maes pwnc yn ystod y ffroses dysgu.
Mae llais y disgybl yn holl bwysig wrth gynllunio gwersi, addysgu ac asesu’r dysgu oherwydd os nad yw’r disgyblion yn cael cyfle i ddweud eu dweud, ni fydd y proses dysgu yn fanteisiol ac yn deg. Dywed Crane (2001, t. 54) nid yw ysgolion yn gallu dysgu sut i wella addysgu heb fewnbwn ymchwil y disgyblion. Golygir hyn fod cael dysgwyr fel ymchwilwyr yn arfer o wella addysg yn sylfaenol, gan roi cyfle i ddisgyblion cael llais a dweud yn yr hyn maent yn dysgu. Golygir hyn fod disgyblion nid yn unig yn dod i’r ysgol i ddysgu, maent hefyd yn cael mewnbwn i ymchwil yr ysgol ar beth sy’n mynd yn dda, beth sy’n fanteisiol iddynt, a ffyrdd i wella’i dysgu yn briodol. Mae’r disgyblion yn asesu strategaethau addysgu athrawon cyn iddynt ddysgu fel bod y wybodaeth a dulliau yn addas ac yn effeithiol i’w gofynion. Mae erthygl Bera (2016) yn cytuno gyda’r hyn mae Crane yn awgrymu wrth ddweud fod gwahodd llais y disgyblion yn chwarae rhan arweiniol i sicrhau ansawdd ysgolion gan gynnig cyfleoedd a heriau i ysgolion anelu ato, gan sicrhau mewnbwn y disgyblion yn ogystal ar athrawon.
Mae cydweithrediad, llais a mewnbwn y disgyblion, athrawon, a rheini yn hanfodol i sicrhau fod y gwaith a addysgwyd i’r disgyblion o safon uchel ac yn berthnasol i beth yw gofynion y disgyblion er mwyn asesu cynnydd. (Llywodraeth Cymru, 2020) Gwelir yn y Cwricwlwm i Gymru bod annog rhieni a phartneriaid allanol i ymgysylltu a chydweithio gydag ysgolion i gefnogi anghenion y dysgwyr yn briodol. Amlinellwyd Llywodraeth Cymru (2020) egwyddorion allweddol i gyflawni anghenion 4 egwyddor y Cwricwlwm bod ymgysylltiad “rhwng y dysgwyr, ei rieni/gofalwyr a’r ymarferwyr” sy’n sicrhau cynnydd a lles yn dysgu’r disgyblion. Golygir hyn fod y Cwricwlwm yn cydweithio’n agos gyda phartneriaid allanol fel eu bod yn gallu darparu a rhannu gwybodaeth am gynnydd dysgu, ac i asesu anghenion y dysgwyr i weld oes angen cymorth neu gyngor ychwanegol arnynt. (Kozulin et al. 2012, t.5) Arweinir hyn ymlaen i theori Vygotsky. Credwyd Vygotsky yn gryf fod cysylltiad pwysig rhwng perthynas dysgu a datblygiad plentyn mewn amgylchedd cymdeithasol-diwyllianol, sy’n cyfrannu at ymddygiad, perthnasau, canfyddiadau a ffyrdd o fyw’r plentyn. (Kozulin et al. 2012, t.128) Dywed Vygotsky fod y ffyrdd mae plant yn dysgu i ddatblygu’n gymdeithasol o oedran ifanc yn diffinio agwedd cymdeithasol-diwylliannol plant yn y dyfodol. Dywed fod newidiadau i sefyllfa gymdeithasol plant yn gallu achosi trawsnewidiadau ansoddol i brofiadau, dealltwriaeth, cof a rhyngweithiad gyda’i hamgylchedd. Pwysleisir hyn bwysigrwydd dysgu effeithiol i blant yn y dosbarth, gan sicrhau fod ffactorau allanol fel y teulu a chartref yn cyfrannu yn gyson, yn bwrpasol ac yn deg at ddatblygiad y plentyn yn gyfan gwbl. Mae’n sicrhau pwysigrwydd rheini, athrawon a disgyblion i gydweithio gyda’i gilydd i asesu datblygiad y plentyn wrth iddynt wneud cynnydd mewn meysydd cymdeithasol ac academaidd, ac i gydweithio’n bwrpasol efo’i gilydd. Ar y llaw arall, credwyd Piaget (McLeod, 2020) fod plant yn datblygu wrth iddynt dyfu, ac nid yw amgylchedd cymdeithasol-diwyllianol yn holl gyfraniad i’w datblygiad. Credwyd Piaget fod deallusrwydd blentyn yn datblygu ar draws 4 cam o fabi i oedolyn, gan gynnwys sefydlogrwydd gwrthrych, ddysgu o symbolau, meddwl yn rhesymegol, a rhesymu gwyddonol. Dywed yn wahanol i oedolion, mae plant yn dysgu wrth feddwl yn greadigol ac adeiladu dealltwriaeth eu hunain am y byd heb fewnbwn oedolion. Mae theori Piaget yn atgyfnerthu fod asesu’r unigolyn mewn camau yn ôl oedran yn ogystal â dealltwriaeth yn fwy manteisiol i beth mae’r unigolyn yn ei ddysgu a datblygu. Gan ystyried y ddwy theori, mae’n bwysig fod ysgolion ac athrawon yn cydweithio’n agos gyda rheini’r disgyblion i sicrhau fod yr amgylchedd dysgu a cartrefol yn addas i anghenion y disgybl ddatblygu yn ôl yr oedran yn llawn i gynnig cyfle teg i’r plentyn dyfu a datblygu sgiliau newydd. Gall y rheini, athrawon a phlant asesu’r sefyllfa a datblygiad mewn nosweithiau rheini, dros e-bost neu ar y ffon i sicrhau cyswllt cyson.
Dulliau Asesu Ar Gyfer Dysgu 
Wrth gynllunio’r gwersi, edrychwyd yn fanwl ar egwyddorion asesu a grewyd gan Lywodraeth Cymru i ddod allan ac elfen greadigol dysgwyr wrth asesu eraill a hunan asesu i adlewyrchu ar bwyntiau positif y gwaith, ac i ddysgu a datblygu o’r negyddol a’i ffurfio i darged datblygiadol a cynyddol. (Llywodraeth Cymru, 2010) Mae’r dulliau asesu ar gyfer dysgu a dewiswyd yn dibynnu ar y maes pwnc, oedran y disgyblion, camau datblygiadol y disgyblion y pryd, camau nesaf o ddatblygu’r disgyblion yn y ffordd gywir, a pha mor brofiadol mae'r disgyblion gyda’r adnoddau asesu. (Llywodraeth Cymru, 2020) Mae’r 4 diben yng nghanol y dysgu, gydag egwyddorion amrywiol i gyflawni anghenion y dysgwyr. (Llywodraeth Cymru, 2020) Mae’r Cwricwlwm i Gymru yn esbonio fod asesu ar gyfer dysgu yn cysylltu pawb sy’n gysylltiedig â’r dysgu er mwyn gwneud cynnydd. Golygir hyn fod athrawon yn ogystal a dysgwyr yn chwarae rhan bwysig o asesu effeithiol yn y dosbarth gan eu bod yn arwain dysgwyr i adolygu’r hyn a dysgwyd, yn ogystal â rhoi aborth cynyddol iddynt ar sut i wella a gwneud newidiadau i’r gwaith. Defnyddir athrawon nifer o ddulliau asesu eu hunain wrth farcio gwaith disgyblion gan gynnwys dwy seren a dymuniad, meini prawf llwyddiant, a defnyddio cod lliw wrth farcio gwaith ysgrifenedig. Sonnir Jones (2005) fod athrawon gyda chyfrifoldeb i esbonio nodau i ddysgwyr, dangos safonau sy’n ofynnol i ddysgwyr cyflawni ac i helpu disgyblion gydnabod pryd maent wedi cyflawni’r safon, rhoi adborth effeithiol sy’n galluogi dysgwyr i wneud cynnydd, ac i ddatblygu sgiliau hunan asesu disgyblion fel eu bod yn gallu gwella ansawdd gwaith eu hunain pryd mae angen. (Llywodraeth Cymru, 2010) Mae tystiolaeth o asesu ar gyfer dysgu yn arbed amser i athrawon yn y hir dymor fel bod y cynlluniau gwaith yn addas, gan ffocysu’n fanwl ar ba feysydd datblygiadol ac addysgu mae angen treulio fwy o amser arno.
Yn y 3 chynllun gwers, defnyddwyr dulliau asesu ar gyfer dysgu sy’n dangos cyfraniad yr athro a disgybl wrth wneud cynnydd yn y gwaith. Dywed Jones (2005), cyn i ddisgyblion ddechrau dysgu, mae angen iddynt wybod beth yw nod y dysgu, pam mae angen dysgu amdano, ble maent arni o ran cyflawni’r nod, a sut gallant gyflawni’r nod. Pryd mae disgyblion yn deall pwrpas yr egwyddorion yma yn eu dysgu, mae ansawdd o’i gwaith a dealltwriaeth yn gwella. (Llywodraeth Cymru, 2020) Mae’r Cwricwlwm i Gymru yn amlinellu fod angen i ddysgwyr deall beth yw eu cryfderau yn mynd mewn i’r dasg, y ffyrdd maent yn dysgu gan gynnwys dulliau gwahanol, ar feysydd mae angen iddynt ddatblygu a gwneud cynnydd arno mewn paratoad i'r camau dysgu i ddod. Dull effeithiol gall disgyblion ac athrawon ddefnyddio i gyflwyno’r pwyntiau yma yw grid ‘GED’. Yn y wers gyntaf, mae’r dull ‘grid GED’ yn cael ei defnyddio i asesu beth mae’r disgyblon yn gwybod am y Tuduriaid yn barod, beth maent eisiau dysgu, ac ar ddiwedd y thema meddwl beth maent wedi dysgu dros gyfnod o amser. (Kennedy, 2020, t.75) Mantais o ddefnyddio’r dull grid ‘GED’ o fewn y dosbarth yw bod disgyblion yn cael mewnwelediad o’i chyd-ddisgyblion, yn helpu nhw i feddwl am syniadau a chysyniadau newydd i ddysgu amdano. Mae grid ‘GED’ yn galluogi disgyblion i ddatblygu sgiliau cyfathrebu effeithiol wrth ofyn i gyd-ddisgybl am wybodaeth mae’r disgybl arall eisiau gwybod, yn annog disgyblion i ddysgu wrth ei gilydd, adeiladu ar wybodaeth yn gydweithredol a hybu hyder disgyblion. Mae Cylch Adfyfyrio Gibbs yn adlewyrchu’r hyn mae disgyblion yn eu dysgu a datblygu o ddefnyddio grid GED gan roi cyfle i ddisgyblion fyfyrio o brofiadau blaenorol. (The University of Edinburugh, 2020) Mae Cylch Adfyfyrio Gibbs yn rhoi strwythur i ddysgu disgyblion o brofiadau, ac yn rhoi cyfle i ddisgyblion adlewyrchu ar beth aeth yn dda, a beth sydd angen gwella. Mae Cylch Adfyfyrio Gibbs yn debyg i grid GED oherwydd mae’n galluogi disgyblion i drafod eu teimladau a barn cyn dechrau’r gwaith, a gwneud sylwadau yn ôl beth maent am ddysgu. Mae’r disgyblion yna’n cael cyfle i ddysgu ymhellach gan werthuso a gwneud dadansoddiad o’r gwaith yn onest, gan ffocysu ar beth wnaeth gweithio a beth i ddatblygu ymhellach,  a dod i gasgliad o beth maent wedi dysgu o’r gwaith neu brofiad gyda chynllun gweithredu i symud ymlaen a gwella’r gwaith yn briodol. Mae grid GED gan ystyried Cylch Adfyfyrio Gibbs yn gymharol debyg a defnyddiol yn y dosbarth oherwydd bod athrawon a disgyblion yn cael cyfle i adlewyrchu ar yr addysgu a dysgu, gwerthuso eu gwaith, a symud ymlaen  i'r cam nesaf gan amrywio dulliau asesu ar gyfer dysgu yn ôl gofynion y Cwricwlwm.
Yr ail ddull asesu ar gyfer dysgu defnyddir yn y cynlluniau gwersi sydd yn effeithiol i asesu cynnydd a dealltwriaeth disgyblion yw cwestiynu. Gall cwestiynu gyfrannu at ddull asesu GED oherwydd mae angen iddynt gael gwybodaeth newydd a blaenorol i adeiladu arno er mwyn datblygu a gwneud cynnydd. Gwelir cwestiynu yn digwydd yn y wers gyntaf i asesu dealltwriaeth gychwynnol y disgyblion o’r gwaith, i sicrhau fod y wybodaeth maent wedi dysgu yn gwneud synnwyr iddynt, a'u bod yn barod i ddatblygu ymhellach wrth ddechrau’r dasg. Enghraifft o gwestiynu effeithiol yw Pili Pala Awstin (El Education, 2012), sy’n defnyddio’r dull o gwestiynu cyson sy’n cyfrannu at sylw’r disgyblion ar dasg yn gyson, yn sicrhau fod disgyblion yn gwrando ac yn cydweithio gyda’r athro. Gwelir fod yr athro’n gofyn nifer o gwestiynau caeedig a phen agored, yn sicrhau fod digon o amser gan y disgyblion feddwl cyn ateb yn ogystal â dewis rhai unigolion i sicrhau fod sylw pawb ar y dasg yn gyson.  (Llywodraeth Cymru, 2010) Ar gyfartaledd, mae athrawon ym Mhrydain yn rhoi 0.9 eiliad i ddisgyblion ateb cwestiynau cyn addasu’r cwestiwn neu roi ateb eu hunain. Mae hyn yn gysylltiedig i’r hyn dywed Hattie (Learn090, 2017) fod disgyblion ddim yn cael digon o gyfleoedd i ofyn cwestiynu ynglŷn ar waith yn ystod gwersi, ac ar gyfartaledd 2 cwestiwn ymgysylltiedig i'r dasg mae disgyblion yn gofyn mewn gwers. Pwysleisir Hattie pwysigrwydd bod athrawon yn rhoi cyfle i ddisgyblion gofyn cwestiynau ynglŷn ar waith er mwyn cael syniad o beth i wneud, ac i'r athrawon gael cyfle i ymateb unrhyw bryderon sydd gan y disgyblion er mwyn iddynt fynychu yn hyderus gyda’r dasg. Dywed Hattie fod angen i ddisgyblion ac athrawon cael ffydd yn ei gilydd er mwyn gofyn cwestiynau, ac i'r disgyblion hefyd deimlo ffydd yn eu cyd-ddisgyblion er mwyn adeiladu hyder i ofyn cwestiynau agored yn y wers.
Gwelir yn y wers gyntaf fod sesiwn cwestiynu wedi'i gynllunio i’r disgyblion ar athro rhannu syniadau, ymateb unrhyw bryderon ac i sicrhau fod dealltwriaeth pawb yn glir cyn dechrau ar y dasg. Yn debyg i’r hyn dywed Hattie, credwyd Rosenshine (2010, t.12) fod gofyn cwestiynau yn galluogi’r athro i weld pa mor effeithiol mae’r sesiwn addysgu wedi bod i fanteisio’r disgyblion, ac i weld a oes angen fwy o gymorth arnynt. Pwysleisir pwysigrwydd bod disgyblion yn ymarfer gwybodaeth newydd, ac esbonnir fod cwestiynau’r athro yn cyfrannu at gyfathrebu’r disgyblion. Er hynny, mae Rosenshine o’r farn fod athrawon llwyddiannus yn defnyddio hanner y wers i gyflawni a gofyn cwestiynau i sicrhau dealltwriaeth disgyblion, ac mae Hattie o’r farn fod angen llai o amser ar yr athro i siarad, a fwy o amser i’r disgyblion gwestiynu. Yn y wers gyntaf, mae’r cynllun wers yn arddangos bod yr athro a disgyblion yn cael cyfle i gwestiynu a defnyddio grid GED yn effeithiol fel bod pawb yn cyfrannu i'r sgwrs, a bod yr athro a disgyblion yn cael cyfle teg i asesu dealltwriaeth ei gilydd. 
(Llywodraeth Cymru, 2010) Mae nifer o athrawon yn dechrau’r wers wrth osod meini prawf llwyddiant er mwyn i’r athrawon ddysgu’r man cychwyn eu hunain, yn ogystal â rhoi cyfle i’r disgyblion fagu hyder o ran deall beth i wneud yn y gwaith. Yn debyg i ddull GED, mae Tacsonomeg Bloom yn ddull effeithiol i helpu’r disgyblion ac athrawon lwyddo’r meini prawf. Yn gyntaf, mae’r wybodaeth yn cael ei rhannu i’r disgyblion ddysgu ar y cof, yna maent yn asesu’r ddealltwriaeth wrth aralleirio a chrynhoi gan ddefnyddio dulliau asesu amrywiol. Yna, gall y wybodaeth gael ei gymhwyso i ddatrys problemau, trosglwyddo syniadau a gwneud cysylltiadau, ei ddadansoddi i greu synthesis, ac yn olaf ei werthuso. Mae cwestiynu’r disgyblion gyda’r holl gamau yn Nhacsonomeg Bloom yn galluogi’r athrawon a disgyblion i asesu ar y cyd, ac i gydweithio’n effeithiol er mwyn gwneud cynnydd. Mae’r drydedd wers yn gofyn i’r disgyblion asesu’r hyn maent wedi dysgu wrth ateb cwestiynau’r athro ar lafar a llenwi’r drydydd bocs GED o’r wybodaeth maent wedi dysgu ar draws y gwersi. Wrth wneud hyn, mae’r disgyblion ar athro yn adlewyrchu ac asesu’r hyn maent wedi dysgu, beth aeth yn dda yn ystod y gwersi a pa feysydd i wella a ffocysu arno yn y dyfodol.
Y drydydd dull asesu ar gyfer dysgu defnyddiwyd yn gyson ar draws y 3 cynllun wers yw hunan asesu ac asesu cyfoedion, sy’n gysylltiedig i ddulliau asesu grid GED a chwestiynu yr ydym yn gweld yn gyson yn y cynlluniau gwersi. Amlinellwyd Llywodraeth Cymru (2020) mae un o egwyddorion allweddol asesu yw deialog broffesiynol. Mae’n cyfrannu tuag at ddealltwriaeth o gynnydd sy’n hollbwysig wrth gynllunio Cwricwlwm i wella’r dysgu ac addysgu. Golygir hyn fod adborth a mewnbwn eraill yn gyfranogiad i gynnydd a datblygiad ar lefel fwy proffesiynol, er hynny mae’n debyg i’r hyn a gwelwyd wrth i athrawon a disgyblion asesu’r dysgu mewn gwers. Arddangosir cynlluniau gwers bod adborth yr athro yn hanfodol bwysig fel bod dysgwyr yn gallu ystyried ble maent arni, a sut i ddatblygu, gwneud cynnydd a gwella’i hunain ac ansawdd y gwaith. Mae sylwadau’r athro ar lafar neu yn ysgrifenedig yn helpu’r disgyblion i “lliwio gwaith pellach neu gau’r bwlch dysgu” (Llywodraeth Cymru, 2010). Golygir hyn fod disgyblion yn manteisio o adborth yr athro, ac mae’r athro yn manteisio o adborth y disgyblion fel man cychwyn i arbed amser ac asesu ar y cyd. Mae Pili Pala Awstin (El Education, 2012) yn dangos fod yr athro yn rhoi adborth effeithiol i’r disgyblion, yn ogystal â gofyn i’r disgyblion am eu barn nhw o’r gwaith sy’n helpu’r disgyblion i feddwl yn feirniadol am y gwaith. Mae’r athro’n gofyn i’r disgyblion beth petai nhw yn dweud wrth yr athro am y gwaith, sy’n galluogi’r disgyblion edrych allan am ffyrdd o wella’r gwaith sy’n arwain y disgyblion ymlaen o’r man cychwyn fel bod y disgyblion yn ymwybodol beth i ganolbwyntio a ffocysu ar gyflawni eu hunain.
(Llywodraeth Cymru, 2010) Mae asesu cyfoedion a hunanasesu yn cyfrannu tuag at adborth ffurfiannol, yn rhoi’r asesu yn nwylo’r dysgwyr. Cyn i unrhyw un asesu’r dysgu, mae angen iddynt ddeall a chymryd rhan wrth lunio’r meini prawf llwyddiant. Ar gyfer rhai tasgau, gall disgyblion lunio meini prawf llwyddiant eu hunain am ddefnyddio dull “meddwl-paru- rhannu (Llywodraeth Cymru, 2010). Mae’r dull yma o amlinellu meini prawf yn galluogi disgyblion i lunio dysgu llwyddiant eu hunain, i roi’r athro yn eu sefyllfa nhw am wers, ac i ddysgu o gamgymeriadau maent yn gwneud a gwella. Gwelir yn y drydedd wers fod disgyblion yn cael cyfle i feddwl am feini prawf eu hunain, a’i asesu i weld os maent wedi llwyddo ar ddiwedd y wers yn y sesiwn olaf. Wrthfmyfyrio ar brofiadau personol, mae sicrhau fod disgyblion ac athrawon yn deall ac yn cofio’r meini prawf llwyddiant yn dechrau o’r man cychwyn, gan atgoffa’r disgyblion o’r meini prawf yn gyson trwy gydol y cyflwyniad a’r dysgu, a’i atgoffa unwaith eto ar ddiwedd y wers cyn dechrau asesu i weld os maent wedi llwyddo. Dull o asesu gwaith cyfoedion a hunanasesu  a dreialwyd  yn y drydydd cynllun gwers yw gosod targedau personol, ac i gyfoedion wrth ddefnyddio’r dull dwy seren a dymuniad. Mae’r dull yn galluogi disgyblion i ysgrifennu barn onest, i weld beirniadaeth eraill o’i gwaith, i adlewyrchu ar y wybodaeth, i feddwl am ffyrdd i wella, ac i ddysgu wrth eraill a phrofiadau blaenorol. (Llywodraeth Cymru, 2010) Gall dysgwyr elwa o asesu cyfoedion a hunanasesu oherwydd eu bod yn helpu i wella ansawdd dysgu eu hunain, ac i symud dysgwyr ymlaen i’r camau nesaf.  
Casgliad 
Wrth i mi ddatblygu fel athrawes, byddaf yn ystyried  defnyddio dulliau asesu ar gyfer dysgu amrywiol ym mhob gwers i weld pa mor fanteisiol mae cynnwys y wers wedi bod i’r dysgwyr, i sicrhau cysondeb phob dysgwr, ac i weld beth sydd angen datblygu arno. Byddaf yn cynllunio gwersi gan ystyried gallu pob disgybl, a dewis dulliau asesu addas ar gyfer y dysgu gan ystyried y meysydd dysgu a phrofiad a dewiswyd. Wrth edrych ar y canllawiau asesu, byddaf yn sicrhau fod y disgyblion yn ogystal â fi fy hun yn ymwybodol o’r meini prawf llwyddiant ar ddechrau’r wers, gan atgoffa’r disgyblion a fy hun yn gyson trwy gydol y wers beth yw’r camau i lwyddo. Byddaf yn dysgu o gamgymeriadau rwyf yn gwneud o’m gwaith, a hunan gwerthuso’r camau i wella ar ôl pob gwers i adeiladu hyder a dealltwriaeth fy hun yn ogystal ar ddisgyblion. Wrth i’r Cwricwlwm newid ar draws y blynyddoedd, bydd angen i mi sicrhau fod dulliau asesu ar gyfer dysgu yn addas i’r newidiadau, a’u haddasu yn bwrpasol i bob Maes Dysgu a Phrofiad.

Atodiadiadau 

Atodiad 1 - Cynllun Gwers 1 


	Darpar Athro
	Bethan Eynon-Stobbs
	Dosbarth:
	Blwyddyn 5

	Maes Dysgu a Phrofiad neu Bwnc
	Y Dyniaethau. 
	Dyddiad:
	Tymor y gaeaf. 

	Ffocws Gwers:
	Helfa drysor – Dod o hyd i gardiau gyda darn o stori’r Tuduriaid wedi’i ysgrifennu. Trefnu’r stori yn y drefn cywir. 


	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	Bydd y disgyblion yn gallu esbonio a chymharu sut mae cymunedau wedi cael eu siapio gan y gorffennol, ac esbonio sut mae ystod o ffactorau’n cyfrannu at hyn.


	Cysylltiadau ystyrlon â:
Chyfrifoldebau trawsgwricwlaidd
	· Ieithoedd, llythrennedd a chyfathrebu (darllen y cardiau, cyfathrebu efo eraill). 
· Iechyd a lles (cerdded yn ofalus o gwmpas yr ystafell ddosbarth). 
· Mathemateg a rhifedd (dysgu dyddiadau pwysig o’r stori). 

	Targedau Personol (Cysylltiedig â SAC ac wedi eu nodi mewn adolygiad wythnosol)
Dilyniant mewn dysgu - Mae dysgu’n cael ei gynllunio fel bod y camau nesaf yn ymestyn gallu dysgwyr yn raddol ac yn adeiladu ar wybodaeth flaenorol.



	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Yn gyntaf, bydd y disgyblion yn cwblhau grid ‘GED’ gyda thri chwestiwn – beth maent yn gwybod yn barod, beth maent am ddysgu, a beth maent wedi dysgu (rhan olaf i gael i’w gwblhau ar ddiwedd y thema). 
· Bydd y disgyblion yn gwrando ar stori’r Tuduriaid yn cael i’w ddarllen. 
· Eu tasg bydd i edrych o amgylch y dosbarth, a dod o hyd i gardiau gyda darn o’r stori wedi’i ysgrifennu arno. 
· Bydd y disgyblion yn gweithio mewn grwpiau, felly bydd gofyn iddynt gyfathrebu a chydweithio efo eraill yn effeithiol. 
· Bydd angen iddynt gasglu’r holl gardiau, ac yna trefnu’r stori yn gywir o’r dechrau i’r diwedd. Bydd disgwyl i’r disgyblion chware rôl o ddarn y stori mewn grwpiau fel tasg derfynol i ddangos eu dealltwriaeth.



	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Bydd y disgyblion gyda dealltwriaeth dda o stori’r Tuduriaid, gan gynnwys pwy yw’r prif gymeriadau, yr ardaloedd gwahanol o fewn y stori, a prif ddigwyddiadau a dyddiadau’r stori. 
· Deall trefn y stori, ac yn teimlo’n hyderus i ail-drefnu stori. 
· Teimlo’n hyderus i edrych yn fwy manwl ar gyfnodau penodol sut cafwyd cymunedau’r Tuduriaid eu siapio ar ôl y wers cyflwyno.
	· Bodiau bawd  – Ydy’r disgyblion yn deall y stori a pa mor hapus maent yn teimlo gyda threfn y digwyddiadau. Defnyddio bodiau bawd i asesu eu dealltwriaeth. 
· Asesu cyfoedion – trafodaeth gydag eraill ynglŷn â threfn y stori.  
· Cwestiynu – cwestiynu’r disgyblion ar ddechrau ac ar ddiwedd y dasg i sicrhau  dealltwriaeth.
· Grid ‘GED’ i ddeall ble mae’r disgyblion arni, a ble mae angen iddynt ddatblygu.  




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	· Esbonio grid ‘GED’ – gofyn i’r disgyblion cwblhau’r grid yn y golofn ‘beth maent yn gwybod’. Sesiwn cwestiynu cyflym cyn ymateb i GED i sicrhau fod disgyblion yn deall y gwaith, ac ymateb i unrhyw bryderon sydd ganddynt.
· Paratoi cyflwyniad sy’n esbonio stori’r Tuduriaid – pwynt pŵer a sgript yn disgrifio trefn y stori. Paratoi cardiau gyda darnau’r stori wedi’i ysgrifennu arno.
· Darllen y stori i’r disgyblion – cofio cwestiynu’n gyson.
· Dosbarthu’r disgyblion mewn i’w grwpiau mewn paratoad ar gyfer yr helfa drysor.
· Gofyn i’r disgyblion ddangos eu bodiau i sicrhau pa mor hyderus maent yn teimlo gyda’r stori.
	· Disgyblion i gwblhau’r bocs cyntaf ar ail focs ‘GED’. Cofnodi eu gwybodaeth a dealltwriaeth bresennol o’r thema.
· Gofyn cwestiynau agored i'r athro/cyd ddisgyblion ynglŷn ar waith. 
· Gwrando ar stori’r Tuduriaid yn cael i’w ddarllen. 
· Gofyn cwestiynau ac nad ydynt yn sicr am drefn neu gynnwys y stori. 
· Dangos bodiau i gydweithredu a dangos eu dealltwriaeth.


	· Cyfrifiadur (i ymchwilio a pharatoi’r cyflwyniad)
· Bwrdd gwyn electronig.
· Cadeiriau a byrddau i’r disgyblion eistedd arno/o amgylch.
· Taflen gyda grid ‘GED’ ar bob unigolyn.

	

Addysgu a Dysgu Craidd
	· Bod o gymorth i'r disgyblion wrth iddynt fwrw ati gyda’r dasg. 
· Sicrhau fod pawb ar dasg. 
· Rhoi cymorth ychwanegol i ddisgyblion sydd gydag anghenion ychwanegol. 

	· Yn eu grwpiau, edrych am gardiau o amgylch y dosbarth gyda darnau o’r stori wedi’i ysgrifennu arno. Casglu’r cardiau mewn paratoad i drefnu’r stori. Rhoi'r disgyblion mewn trefn 2 disgybl galluog a 2 disgybl sydd angen cymorth ychwanegol. 
· Eistedd i lawr yn eu grwpiau gallu, ac ail trefnu’r stori. Bydd y grwpiau lleiaf galluog gyda lluniau ar y cardiau i’w helpu, ar grwpiau mwyaf galluog gyda ysgrifen i ddarllen yn unig.
	· Dosbarth
· Cardiau fflach gyda’r stori. 

	

Sesiwn Gloi
	· Asesu dealltwriaeth y disgyblion, gofyn cwestiynau iddynt am y stori. Cwestiynau penodol am y prif gymeriadau, prif ddigwyddiadau, lleoliadau a dyddiadau. 
· Adborth ar lafar i’r disgyblion –Beth aeth yn dda a ble i wella. 
· Gofyn i'r disgyblion ailadrodd y stori i bartner. Sicrhau fod pob disgybl yn deall cynnwys y stori, ac yn hyderus i symud ymlaen i’r cam nesaf i ddysgu am gyfnodau penodol o oes y Tuduriaid, a sut cafwyd cymunedau’r Tuduriaid eu siapio.
	· Ateb y cwestiynau i adolygu trefn a negeseuon y stori mewn paratoad ar gyfer y sesiwn nesaf. 
· Amsugno’r adborth – meddwl beth i ddatblygu a gwella ar gyfer y wers nesaf. 
· Sicrhau dealltwriaeth trefn y stori. 
· Asesu eu dealltwriaeth o’r dasg wrth ailadrodd y stori i’w cyfoedion.




	· Cadeiriau a byrddau i’r disgyblion eistedd arno/o amgylch.
· Y stori wedi’i gwblhau. 



Atodiad 2 - Cynllun Gwers 2 


	Darpar Athro
	Bethan Eynon-Stobbs
	Dosbarth:
	Blwyddyn 5 

	Maes Dysgu a Phrofiad neu Bwnc
	Ieithoedd, Llythrennedd a Chyfathrebu a Celfyddydau Mynegiannol. 
	Dyddiad:
	Tymor y gaeaf

	Ffocws Gwers:
	Creu dyddiadur o oes y Tuduriaid. 


	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	Bydd y disgyblion yn gallu defnyddio eu dychymyg ac arbrofi gyda gwahanol ffurfiau a thechnegau creadigol er mwyn creu llenyddiaeth eu hun. 


	Cysylltiadau ystyrlon â:
Chyfrifoldebau trawsgwricwlaidd
	· Y Dyniaethau (astudio gwahanol safbwyntiau pobl o oes y Tuduriaid. Trafod hanes y Tuduriaid gan fod yn greadigol). 
· Gwyddoniaeth a thechnoleg (disgrifio’r awyrgylch maent ynddo, er enghraifft defnyddio goleuadau canhwyllau). 
· Celfyddydau mynegiannol (tynnu llun o’i hunain yn oes y Tuduriaid i gyd-fynd a’i dyddiadur).
· Iechyd a lles (teimlo offer o stori’r Tuduriaid).

	Targedau Personol (Cysylltiedig â SAC ac wedi eu nodi mewn adolygiad wythnosol)
Themau drawscwricwlaidd - Defnyddir themâu trawsgwricwlaidd i feithrin cysylltiadau rhwng meysydd dysgu a gall yr hyn a ddysgir o fewn pob cydran gael ei fynegi.



	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Yn gyntaf, bydd y disgyblion yn cael cyfle i wrando ar ddyddiadur ffug o oes y Tuduriaid yn cael i’w ddarllen. 
· Cyfle i deimlo offer a siaradwyd amdano yn y dyddiadur gan ddefnyddio bocs teimlo. Bydd propiau tebyg i goron, cannwyll, a ffug arian o oes y Tuduriaid wedi’i chuddio yn y bocs. Bydd y bocs teimlo yn rhoi cyfle i’r disgyblion feddwl yn greadigol wrth ddisgrifio offer a ddefnyddiwyd ac amgylchedd eu storiâu. 
· Disgyblion galluog i fwrw ati i ysgrifennu dyddiadur o’i hunain o oes y Tuduriaid. 
· Disgyblion sydd angen cymorth ychwanegol i ysgrifennu 5 brawddeg syml yn disgrio'i hun yn oes y Tuduriaid. Bydd gofyn i’r disgyblion fod yn greadigol gan ddisgrifio’r awyrgylch, eu teimladau, beth maent yn gwisgo, beth maent yn ei weld, clywed, arogli, clywed a blasu ac ati. 
· Ar ôl iddynt orffen ysgrifennu’r dyddiadur, bydd gofyn i’r disgyblion ddarllen yr hyn a ysgrifennwyd, a thynnu llun o beth petai nhw’n edrych fel wedi geni yn oes y Tuduriaid.



	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· I feini prawf llwyddiant, bydd y disgyblion yn gallu ysgrifennu yn greadigol gan ddefnyddio atalnodi, sillafu a strwythur ysgrifenedig cywir.
· Bydd y disgyblion yn gallu dychmygu safbwyntiau bywyd go iawn, ac ysgrifennu amdanynt yn greadigol.
	· I asesu dealltwriaeth y disgyblion o’r dasg, bydd y disgyblion yn rhoi bysedd i fyny gyda rhif o un i bump i ddangos eu hyder i barhau gyda’r dasg. 
· Ar ôl iddynt gwblhau’r dasg, bydd partner yn marcio eu gwaith gan ddefnyddio canllaw mario syml. Bydd gofyn i ddau neu dri disgybl hyderus ddarllen eu gwaith allan i weddill y dosbarth.

Atodiad 3 - Cynllun Gwers 3 

	Darpar Athro
	Bethan Eynon-Stobbs
	Dosbarth:
	Blwyddyn 5

	Maes Dysgu a Phrofiad neu Bwnc
	Celfyddydau Mynegiannol
	Dyddiad:
	Tymor y gaeaf 

	Ffocws Gwers:
	Chwarae rôl ‘Y Tuduriaid’. 


	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	Bydd y disgyblion yn gallu perfformio, cynhyrchu, dylunio, arddangos a rhannu eu gwaith creadigol gan ddangos ymwybyddiaeth o fwriad artistig a chynulleidfa.

	Cysylltiadau ystyrlon â:
Chyfrifoldebau trawsgwricwlaidd
	· Gwyddoniaeth a Thechnoleg (ymchwilio cymeriadau, amgylchedd a gwybodaeth allweddol i greu golygfa yn yr oes Tuduriaid).
· Ieithoedd, Llythrennedd a Chyfathrebu (cyfathrebu efo grŵp ac arbrofi gydag iaith hanesyddol Gymraeg). 
· Iechyd a Lles (Symud yn gorfforol wrth greu golygfa’r Tuduriaid. Sicrhau lles eraill wrth gydweithredu). 
· Y Dyniaethau (Asesu dealltwriaeth y disgyblion o hanes y Tuduriaid).

	Targedau Personol (Cysylltiedig â SAC ac wedi eu nodi mewn adolygiad wythnosol)
Y pedwar ddiben - Ceir tystiolaeth clir o ymdrechion parhaus i ymgorffori’r pedwar diben i ddysgwyr.




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Ar ôl mynd i ymweld â Chastell Penfro, bydd y disgyblion yn eu grwpiau yn dewis golygfa o stori’r Tuduriaid, ac yn ymchwilio ffeithiau, cymeriadau, a gosodiad yr olygfa yn fanwl gan ddefnyddio Ipads. 
· Eu tasg orffenedig i asesu eu dealltwriaeth a hyder gyda ffeithiau am y Tuduriaid bydd i greu sioe i weddill y dosbarth yn eu grwpiau. 
· Bydd y disgyblion yn creu sgript, casglu offer (gall disgyblion menthyg offer o’r bocs teimlo yn y sesiwn ysgrifennu dyddiadur), a threfnu pwy sy’n gwneud a dweud beth. Bydd y sesiwn yn datblygu sgiliau cymdeithasol a creadigol y disgyblion, ac yn helpu’r disgyblion rheoli amser a bod yn drefnus wrth gynllunio tasg.  
· Bydd gan y disgyblion brynhawn dydd Gwener gyfan i gwblhau’r gweithgaredd hwylus. Bydd y disgyblion yn cwblhau’r trydydd bocs ar eu gridiau ‘GED’ ar ôl iddynt orffen y perfformiad.



	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Yn y wers, bydd disgyblion yn cael cyfle i greu meini prawf llwyddiant eu hunain (dull meddwl-paru-rhannu). 
· Yn gyffredinol, bydd y disgyblion gyda dealltwriaeth dda o hanes y Tuduriaid, ac yn gallu creu golygfa gan gydweithio efo eraill yn effeithiol i adlewyrchu'r hyn maent wedi dysgu.
	· Bydd y disgyblion yn asesu eu gilydd wrth wylio sioeau grwpiau eraill, ac yn marcio ar daflen allan o ddeg pa mor effeithiol mae’r grŵp wedi ymchwilio, paratoi, a chwarae rôl.
· Cwestiynu dealltwriaeth – sicrhau fod pawb wedi deall beth yw bwriad y wers erbyn y diwedd. 
· Asesu cyfoedion a hunan asesu ar ffurf dwy seren a dymuniad. 

Amser Gweithgareddau/Methodoleg/Cysyniadau Allweddol Tasgau Disgyblion Adnoddau
(R6l yr Athro — gan gynnwys pwyntiau dysgu allweddol, (Ral disgyblion — gan gynnwys strategaethau (Gan gynnwys gofyniad Iechyd
strategaethau gwahaniaethu a chwestiynau allweddol) gwahaniaethu, ymgysylltu ag asesu ffurfiannol a gwaith a Diogelwch)
cartref)
Trafod y stori gyda’r disgyblion. e Trafod y stori, a thrafod prif Cadeiriau a byrddau i’r
Rhoi cyfle i’r disgyblion deimlo’r adnoddau yn y bocs bwyntiau i drafod yn eu dyddiadur. disgyblion ddefnyddio.
Cyfnod teimlo, a disgrifio’r hyn sydd yn eu llaw. e Teimlo’r offer yn y bocs teimlo, a disgrio beth Darn papur gyda’r
agoriadol Defnyddio enghraifft syml o ddyddiadur rwyf wedi creu, a’i sydd yn eu dwylo ar lafar. dyddiadur wedi
(gyda ddarllen allan i’r disgyblion i’w ysbrydoli. Dangos strwythur e Dangos eu dealltwriaeth gan ddangos nifer o ysgrifennu arno.
chysylltiadau y dyddiadur ar y bwrdd gwyn. fysedd yn yr awyr, pump yn hyderus ac un ddim Bwyrdd gwyn o flaen y
adysgu Paratoi mat geiriau i helpu’r disgyblion gwanaf yn y maes yn deall. dosbarth, ac inc du.
blaenorol) iaith.
Gofyn i’r disgyblion ddangos rhif 0 un i bump gyda’i bysedd
i sicrhau pa mor hyderus maent yn teimlo i barhau gyda’r
dasg.
Cerdded o gwmpas yr ystafell i sicrhau dealltwriaeth y * Disgyblion galluog i ysgrifennu eu dyddiaduron. Cadeiriau a byrddau i’r
disgyblion o’r dasg. Helpu disgyblion sydd & Gofyn i’r athrawes am gymorth os mae angen. disgyblion ddefnyddio.
Addysgu a chwestiynau neu am gymorth gyda sillafu, strwythuro ac e Disgyblion sydd angen fwy o gymorth i Llyfrau iaith i’r
Dysgu ati. ysgrifennu 5 brawddeg yn ogystal 4 dyddiadur disgyblion ysgrifennu
Craidd Sicrhau fod matiau geiriau gyda’r disgyblion gwanaf yn cyfan. ynddo.

y maes iaith i’'w cynorthwyo gyda’r dasg.

e Ar 6l gorffen y dasg ysgrifenedig, parhau i dynnu
1lun 0’i hunain fel maent yn dychmygu o’r oes
Tuduriaid.

Beiro a pensiliau lliw.

Sesiwn Gloi

Sicrhau fod pawb gyda phartner i farcio eu gwaith. Rhoi
cymorth i’r disgyblion sut i farcio gan ddefnyddio dwy
seren a dymuniad yn effeithiol.

Adborth ar lafar i’r disgyblion — gwaith aeth yn dda a
ble i wella.

Dewis a gwrando ar ddau neu dri disgybl yn darllen eu
gwaith allan.

e Rhoi eu gwaith i bartner marcio.

e Amsugno’r adborth — meddwl beth i ddatblygu a
wella ar gyfer y wers nesaf.

e Dau neu dri disgybl hyderus i ddarllen eu gwaith
allan i weddill y dosbarth.

1 gloi’r wers, bydd angen bod y

disgyblion wedi cyflawni’r
gwaith yn eu llyfrau iaith, ac
wedi cael dwy seren a
dymuniad.

Amser Gweithgareddau/Methodoleg/Cysyniadau Allweddol Tasgau Disgyblion Adnoddau
(R6l yr Athro — gan gynnwys pwyntiau dysgu allweddol, (Ral disgyblion — gan gynnwys strategaethau (Gan gynnwys gofyniad Iechyd
strategaethau gwahaniaethu a chwestiynau allweddol) gwahaniaethu, ymgysylltu ag asesu ffurfiannol a gwaith a Diogelwch)
cartref)
Atgoffa’r disgyblion 0’1 thrip i Gastell Penfro —beth welwyd, e Paratoi i ymchwilio ar yr ipads. Ipads
pa fath o leoliad oedd o, beth oedd y pentref fel, pwy oedd y e Cynllunio pa olygfa maent am chware rol. Chadeiriau a byrddau
Cyfnod prif gymeriadau a sonnir amdano.Helpu’r disgyblion paratoi e Casglu’r adnoddau ar gyfer chwarae ol at ei iddynt eistedd o
agoriadol eu hymchwil gan dangos gwefannau diogel iddynt gilydd. amgylch yn y dosbarth.
(gyda ddefnyddio. e Meddwl am feini prawf llwyddiant erbyn diwedd
chysylltiadau Sicrhau fod gan bob disgybl grivp i weithio gyda. y wers.
adysgu Sicrhau fod gan bob grwp yr adnoddau cywir.
blaenorol) Esbonio’r system farcio i asesu eu cyfoedion.
Golygu’r disgyblion yn chwarae r6l, a sicrhau fod pob un yn e Paratoi eu sgript ac offer i chwarae rdl. Ymarfer y Ar gyfery
cael cyfle teg. sioe cyn dangos i weddill y dosbarth. gweithgaredd bydd
Addysgu a Sicrhau fod y disgyblion yn mynychu yn y dasg. e Perfformio’r sioe i weddill y dosbarth yn eu tro. angen adnoddau
Dysgu Esbonio canllawiau asesu cyfoedion. e Disgyblion sy’n gwylio’r sioe i ddefnyddio’r gwahanol ar bob grivp.
Craidd daflen marcio dwy seren a dymuniad i asesu eu Ardal yn y dosbarth i

cyfoedion.

chwarae rol.

Sesiwn Gloi

Rhoi gwobr i bawb am fynychu yn y gweithgaredd a dod
allan o’i pharth cysur.

Rhoi adborth i’r disgyblion ar lafar — beth aeth yn dda a beth
iwella.

Cwestiynu’r disgyblion — beth maent wedi dysgu ar draws y
3 wers ynglyn ar Tuduriaid. Asesu’r hyn maent wedi dysgu
ar lafar — trafod beth aeth yn dda, a beth i wella ar gyfer y tro
nesaf.

e Tacluso i fyny.

e Siarad efo cyfoed i weld sut aeth y dasg.

o Llenwi’r trydydd bocs ar y grid ‘GED’ i nodi beth
a ddysgwyd am y Tuduriaid.

e Ysgrifennu dwy seren a dymuniad personol o sut
aeth y dasg — ydy’r disgyblion wedi llwyddo’r
meini prawf llwyddiant unigryw.

e Amsugno’r adborth — meddwl beth i ddatblygu a
gwella. Meddwl beth aeth yn dda a sut i
ddatblygu cam ymhellach.

e Trafod beth aeth yn dda, a beth i wella ar gyfer y
tro nesaf.

Pensiliau lliw a rwberi.
Bydd angen y daflen
‘GED’ or wers cyntaf
arnynt i gwblhau.





